《郡斋感物寄长安亲友》
唐代·羊士谔

晴天春意并无穷，过腊江楼日日风。琼树花香故人别，

兰卮酒色去年同。闲吟铃阁巴歌里，回首神皋瑞气中。

自愧朝衣犹在箧，归来应是白头翁。

作者简介：羊士谔（约762～819），泰山（今山东泰安）人。贞元元年礼部侍郎鲍防下进士。顺宗时，累至宣歙巡官，为王叔文所恶，贬汀州宁化尉。元和初，宰相李吉甫知奖，擢为监察御史，掌制诰。後以与窦群、吕温等诬论宰执，出为资州刺史。士谔工诗，妙造梁《选》，作皆典重。与韩梓材同在越州，亦以文翰称。著集有《墨池编》、《晁公武郡斋读书志》。